Document ID: 31987R2276

*****
ΚΑΝΟΝΙΣΜΟΣ (ΕΟΚ) αριθ. 2276/87 ΤΟΥ ΣΥΜΒΟΥΛΙΟΥ
της 23ης Ιουλίου 1987
για τροποποίηση του κανονισμού (ΕΟΚ) αριθ. 2169/81 για τον καθορισμό των γενικών κανόνων του καθεστώτος ενισχύσεως στον βάμβακα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ελλάδας, και ιδίως την παράγραφο 9 του πρωτοκόλλου αριθ. 4 για το βαμβάκι, το οποίο επισυνάπτεται σ' αυτή, όπως τροποποιήθηκε με το πρωτόκολλο αριθ. 14 που προσαρτάται στην πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 1964/87 του Σμβουλίου της 2ας Ιουλίου 1987 για την προσαρμογή του καθεστώτος για το βαμβάκι που καθιερώθηκε με το πρωτόκολλο αριθ. 4 της πράξης προσχώρησης της Ελλάδας (1), και ιδJιως το άρθρο 2 παράγραφος 3,
την πρόταση της Επιτροπής,
Εκτιμώντας ότι είναι αναγκαίο να καθοριστεί ο συντελεστής που αναφέρεται στο άρθρο 2 του κανονισμού (ΕΟΚ) αριθ. 1964/87 για να καθοριστεί η μείωση του ποσού της ενισχύσεως για το βαμβάκι, που προκύπτει από την εφαρμογή του καθεστώτος της μέγιστης εγγυημένης ποσότητας· ότι οι κανόνες καθορισμού του συντελεστού αυτού πρέπει να παρατίθενται στον κανονισμό (ΕΟΚ) αριθ. 2169/87 (2), όπως τροποποιήθηκε τελευταία από τον κανονισμό (ΕΟΚ) αριθ. 3128/86 (3),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2169/81 τροποποιείται ως εξής:
1. Στο άρθρο 7, η παράγραφος 2 αντικαθίσταται από το ακόλουθο κείμενο:
«2. Στην περίπτωση που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 1964/87, η μείωση του ποσού της ενισχύσεως ισούται με το 1 % της ενδεικτικής τιμής για κάθε μερίδιο της παραγωγής 15 000 τόνων πέραν της μέγιστης εγγυημένης ποσότητας που υπερβαίνει ή φθάνει την προβλεπόμενη παραγωγή.»
2. Το άρθρο 8 αντικαθίσταται από το ακόλουθο κείμενο:
«Άρθρο 8
Πριν από την αρχή κάθε περιόδου εμπορίας, καθορίζεται, σύμφωνα με τη διαδικασία που προβλέπεται στο άρθρο 11 παράγραφος 1 και λαμβάνοντας υπόψη τις προβλέψεις της παραγωγής, η προβλεπόμενη παραγωγή βαμβακιού που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 1964/87.
Για τον καθορισμό των προβλέψεων αυτών, καθιερώνεται ένα καθεστώς δηλώσεων των σπαρμένων εκτάσεων.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1987.

Labels: 2
17
19
5
7